Diari Oficial de la Generalitat Valenciana


Sumari del DOGV 8120, del 05-09-2017 (2017/7648)

RESOLUCIÓ de 29 d'agost de 2017, del Servei Territorial de Transports de València, per la qual s'autoritza a prendre servei als titulars de taxi de l'àrea de prestació conjunta de la Safor i de l'àrea funcional de Favara en l'àrea funcional de Tavernes de la Valldigna i als titulars d'autoritzacions del taxi de l'àrea funcional de Tavernes de la Valldigna a prendre servei en l'àrea de prestació conjunta de la Safor i en l'àrea funcional de Favara, en ocasió de la celebració d'un macroconcert en la localitat de Tavernes de la Valldigna, els dies 8 i 9 de setembre de 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8120

Data del DOGV
:   05-09-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/7648


Data del document
:   29-08-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 29 d'agost de 2017, del Servei Territorial de Transports de València, per la qual s'autoritza a prendre servei als titulars de taxi de l'àrea de prestació conjunta de la Safor i de l'àrea funcional de Favara en l'àrea funcional de Tavernes de la Valldigna i als titulars d'autoritzacions del taxi de l'àrea funcional de Tavernes de la Valldigna a prendre servei en l'àrea de prestació conjunta de la Safor i en l'àrea funcional de Favara, en ocasió de la celebració d'un macroconcert en la localitat de Tavernes de la Valldigna, els dies 8 i 9 de setembre de 2017. [2017/7648]  
  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servei en altres àrees funcionals.  
La realització durant els pròxims dies 8 i 9 de setembre de 2017 a Tavernes de la Valldigna d'un macroconcert suposa un important increment de les necessitats de mobilitat en aquest municipi i el seu entorn.  
  
A l'efecte de garantir una oferta de servei de taxi adequada a l'important increment de la demanda d'aquest servei de transport, amb motiu de la realització del macroconcert el dia 8 de setembre de 2017, a les 11 de la nit, es considera oportú permetre que els titulars d'autoritzacions de taxi de l'àrea de prestació conjunta de la Safor i de l'àrea funcional de Favara puguen prendre servei en l'àrea funcional de Tavernes de la Valldigna i que els titulars d'autoritzacions del taxi de l'àrea funcional de Tavernes de la Valldigna puguen prendre servei en l'àrea de prestació conjunta de la Safor i en l'àrea funcional de Favara.  
  
A proposta de les associacions representatives del sector, fent ús de les competències i d'acord amb el que disposa l'article 20.2 del Decret 159/2015, de 18 de setembre, del Consell, pel qual s'aprova el reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Autoritzar durant els dies 8 i 9 de setembre de 2017, amb motiu de la realització d'un macroconcert a la localitat de Tavernes de la Valldigna, a prendre servei als titulars de taxi de l'àrea de prestació conjunta de la Safor i de l'àrea funcional de Favara en l'àrea funcional de Tavernes de la Valldigna i als titulars d'autoritzacions del taxi de l'àrea funcional de Tavernes de la Valldigna a prendre servei en l'àrea de prestació conjunta de la Safor i en l'àrea funcional de Favara.  
  
Aquesta resolució es dicta per delegació de competències de la Direcció General d'Obres Públiques, Transport i Mobilitat, ordenada per Resolució de 8 de maig de 2017, de delegació de funcions en els Serveis Territorials de Transport (DOGV 8052, 31.05.2017). La resolució adoptada es considera dictada per l'òrgan delegatori. Tot això de conformitat amb l'article 63 de la Llei 5/1983, de 30 de desembre, del Consell i l'article 9 de la Llei 40/2015, d'1 d'octubre, de règim jurídic del sector públic.  
Contra aquesta resolució, que no esgota la via administrativa, es pot interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 29 d'agost de 2017. La cap del Servei Territorial de Transports de València: Elena Herrero García.